Երբ ծառայում էի, զինվորների ճնշող մեծամասնությունը բանակից հետո իրենց ապագայի զարգացման երկու տարբերակ էին տեսնում` կամ ամուսնանալ, կամ գնալ Ռուսաստան` խոպանի: Ինքս նման ծրագրեր չունեի, այդ պատճառով էլ սկսեցի մտածել, որ վերադառնալուց հետո ես էլ ընտանիք կկազմեմ: Պատկերացրեցի, թե ինչպիսին կլինեմ ես, արդյո՞ք պատրաստ եմ այդ պարտականությունը կրել, պատրա՞ստ եմ ընտանեկան կյանքին, ի վերջո, ինչպիսին կլինեի ես, եթե լինեի պապա: Այսպես ծնվեց «Եթե ես լինեի պապա» մոնոներկայացման վերնագիրն ու գաղափարը: